A Babaváró hitelt bármikor elő lehet törleszteni és költsége sincsen. Mivel jogszabály rögzíti, ezért ez a gyakorlat minden banknál.
Értelemszerűen, ha született gyereketek, akkor nem érdemes elő- vagy, végtörleszteni, hiszen ekkor már a futamidő végéig kapjátok a kamattámogatást, kvázi csak a tőkét kell visszafizetnetek. Vagyis ugyanannyit fizettek így is, mintha végtörlesztenétek, csak nem kell egy összegben kifizetnetek.
Ha viszont nem született gyermek, és úgy akartok 5 éven belül elő-, vagy végtörleszteni - aminek összege ráadásul eléri a hitelösszeg több mint 50 százalékát - akkor az addig kapott kamattámogatást is vissza kell fizetnetek, ráadásul egyösszegben, ami akár milliós tétel is lehet.